বিধানসভায় রাজ্যের আইনশৃঙ্খলার ঢালাও প্রশংসা রাজ্যপালের

কলকাতা: আজ থেকে রাজ্য বিধানসভায় শুরু হল বাজেট অধিবেশন (West Bengal Budget Session 2025)। প্রথম দিনেই রাজ্যপাল সিভি আনন্দ বোসের (C. V. Ananda Bose) গলায় শোনা গেল বিধানসভায় রাজ্যের আইনশৃঙ্খলার প্রশংসা। বিশ্ববঙ্গ বাণিজ্য সম্মেলনের সাফল্যের কথাও তুলে ধরেন রাজ্যপাল। রাজ্যপালের বক্তব্য রাখা শুরু করতেই রেগে যান রাজ্যের বিরোধী দলনেতা শুভেন্দু অধিকারী (Suvendu Adhikari)। চিৎকার করে রাজ্য়পালকে থামানোর চেষ্টা করেন তিনি।

নবান্ন ও রাজভবনের মতানৈক্য নতুন নয়। কিন্তু অধিবেশনের প্রথমদিনেই বিধানসভায় দেখা গেল একেবারে অন্য ছবি। রাজ্যের ঢালাও প্রশংসা করেন রাজ্যপাল। বোস বলেন, আর্থিক অপ্রতুলতা এবং কেন্দ্রীয় বরাদ্দ না পাওয়া সত্ত্বেও রাজ্য সরকার আমাদের গ্রামীণ ভাইদের জন্যে কর্মসংস্থান ও আবাসন নিশ্চিত করার প্রতিশ্রুতি থেকে পিছু হটেনি। সম্পূর্ণরূপে নিজস্ব তহবিল থেকে কর্মশ্রী ও বাংলার বাড়ি প্রকল্প চালু করেছে। আমি সরকারের প্রাণবন্ত ও সহৃদয় নেতৃত্বের প্রতি সম্পূর্ণভাবে আস্থাশীল। আমি অত্যন্ত আশাবাদী যে এই রাজ্য সমস্ত ক্ষতিকর ও নেতিবাচক সংকট পরাস্ত করে এক প্রতিশ্রুতিময় আগামী দিনের লক্ষ্যে অগ্রসর হবে।”

আরও পড়ুন: পাসপোর্টের কাজে এসে ধৃত বাংলাদেশি, কলকাতা পুরসভায় হুলুস্থুল কাণ্ড

শুধুতাই নয় রাজ্যের আইনশৃঙ্খলারও ভূয়সী প্রশংসা করেন সিভি আনন্দ বোস। তিনি বলেন, রাজ্যে আইনশৃঙ্খলা পরিস্থিতি শান্তিপূর্ণ ছিল। আমি গর্বিত যে দুর্গাপুজো, কালীপুজো, দীপাবলি, ইদ, বড়দিন, বুদ্ধজয়ন্তী, গুরুনানক জয়ন্তী, মহাবীর জয়ন্তী, ছটপুজো, গঙ্গাসাগর মেলা-সহ অন্যান্য সবকটি প্রধান উৎসব শান্তিপূর্ণভাবে ও যথাযথ মর্যাদার সঙ্গে পালিত হয়েছে।” ‘ রাজ্যপাল যখন ভাষণ দিচ্ছেন, তখন শুভেন্দুরা চিত্‍কার শুরু করেন বিধানসভায়। রাজ্যপালকে থামতে বলেন উদ্ধত ভাবে।

এক বছর পর রাজ্যে বিধানসভা নির্বাচন। বাজেট অধিবেশনের শুরুতেই যেন ২০২৬-এর ভোটের দামামা বেজে গেল। পরিষদীয় দলের বৈঠকে মমতা বন্দ্যোপাধ্যায় (Mamata Banerjee) দাবি করেছেন, আগামী বছর বিধানসভা নির্বাচনে দুই তৃতীয়াংশ ভোট নিয়ে ক্ষমতায় ফিরবে তৃণমূল। পরে সাংবাদিকদের মুখোমুখি হয়ে শুভেন্দু বলেন, অধিবেশনে আমাদের বলতে না দিলে আমরাও বলতে দেব না। ২০২১ সালে এখান থেকে গিয়ে নন্দীগ্রামে দাঁড়ালেন, বললেন আমি গদ্দারকে হারাবো। মমতা ব্যানার্জির সব প্রেডিকশন লাগে না। গোয়া দখল করব বলেছিলেন, বড় শূন্য নিয়ে এসেছেন। ত্রিপুরায় নোটার চেয়েও কম ভোট পেয়েছেন। উনি স্বপ্ন দেখতে পারেন কিন্তু তা সত্যি হবে না।

অন্য খবর দেখুন